**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CENTRUL NAȚIONAL DE INFORMARE ȘI PROMOVARE TURISTICĂ**

Nr. \_\_\_\_\_ din \_\_\_\_\_\_\_\_ 2023

**RAPORT**

**la proiectul de hotărâre privind aprobarea deplasării unei delegații a municipiului Câmpulung Moldovenesc la Karmiel-Israel, în perioada 30 iulie - 05 august 2023, în vederea participării la Festivalul de Dans din Karmiel**

 Analizând proiectul de hotărâre privind aprobarea deplasării unei delegații a municipiului Câmpulung Moldovenesc la Karmiel-Israel, în perioada 30 iulie - 05 august 2023, în vederea participării la Festivalul de Dans din Karmiel, precizez următoarele:

 Relația dintre municipiul Câmpulung Moldovenesc și orașul Karmiel din Israel, a demarat în luna februarie 2017, în urma primirii unei scrisori de intenție din partea municipalității acestui oraș, prin care își arata dorința de înfrățire a celor două orașe. Astfel, în anul 2018 prin H.C.L. nr. 44 s-a semnat Acordul de colaborare dintre cele două localităţi, prin care s-au dezvoltat ulterior relaţii de colaborare .

 Pentru perioada 30 iulie -05 august 2023, primarul din Karmiel, invită o delegație a municipiului nostru să ia parte la cea de-a XXXVI-a ediție a Festivalului de Dans din Karmiel. Acest festival fiind cea mai mare manifestare de acest gen din Israel, reunind anual cca. 2 000 de dansatori din Israel și alte țări ale lumii, precum și un public de cca. 15 000 de persoane.

 Apreciem că acest parteneriat oferă ambelor comunități posibilitatea de a învăța, lucra și stabili proiecte culturale, educaționale și sociale comune, precum și promovarea imaginii municipiului nostru în străinătate.

**Centrul Național de Informare și Promovare Turistică,**

**Axânti Coca Mihaela**